Бекітемін : Қаралды:

А.Құсайынов атындағы директордың тәрбие ісі

орта мектебінің жөніндегі орынбасары

директоры Ж.А.Кусаинов Бейсенбай А. \_\_\_\_\_\_\_\_\_\_\_\_\_\_\_2018 ж \_\_\_\_\_\_\_\_\_\_\_\_\_\_\_\_\_2018 ж

**15-29.10. қазан аралығында**

**Жайық Бектұровтың 106 жылдығына арналған**

**мектепішілік іс-шаралар жоспары**

**2018-2019 оқу жылы**

|  |  |  |  |
| --- | --- | --- | --- |
| **№** | **Атауы** | **Мерзімі** | **Жауаптылар** |
| 1 | «Жайық атаның өмірі»(сынып сағаты 1-4 сыныптар) «Арқаның ардақты ақсақалы»(сынып сағаты 5-9 сыныптар)«Жайық Бектұров- журналист, жазушы, аудармашы»(сынып сағаты 10 сынып) | 15.10.2018 ж | Директордың тәрбие ісі жөніндегі орынбасары, сынып жетекшілері |
| 2 | «Екі ұрпақты жалғастырған тұлға»атты оқушылармен дөңгелек үстел.5-10 сыныптар | 17.10.2018 ж | Мектеп кітапханашысы, қазақ тілі пәні мұғалімі |
| 3 | «Қаламы қарымды қаламгер»шығарма сайысы. (қазақ, орыс тілдерінде)5-10 сыныптар | 19.10.2018 ж | Қазақ тілі, орыс тілі, ағылшын тілі пәні мұғалімдері |
| 4 | «Бір шумақ жыр- бойына бүккен сыр» кітап көрмесі.1-10 сыныптар | 15-22.10.2018 ж | Мектеп әкімшілігі, кітапханашы |
| 5 | Жайық Бектұровты еске алуға арналған «Ұлттық ойынымызды асқақтатайық» атты тақырыпта тоғызқұмалақтан мектепішілік сайыс. 5-10 сыныптар | 26.10.2018 ж | Математика пәні мұғалімі, дене шынықтыру мұғалімі |
| 6 |  Мұражайдың ішінен Жайық Бектұровқа арналған бұрыш жасау5-10 сыныптар | 29.10.2018 ж | Мектеп әкімшілігі, қазақ тілі пәні мұғалімі кітапханашы |

Орындаған: ТЖО Бейсенбай А. 24877

 **Қаламы қарымды қаламгер.**

А.Құсайынов атындағы орта мектепте өңіріміздің белгілі қаламгер жазушы Жайық Бектұровтың 106 жылдығына орай 15-шы қазаннан 29-шы қазан аралығында мектепішілік іс-шара ұйымдастырылды. Іс-шара 1-4 сыныптар аралығында «Жайық атаның өмірі», 5-9 сыныптар аралығында «Арқаның ардақты ақсақалы», 10 сыныпта «Жайық Бектұров- журналист, жазушы, аудармашы» атты ашық тәрбие сағаттарынан басталды. Барлық сынып жетекшілері өз деңгейінде сабақтарын өткізді. Оқушылар өлкеміздің аптал азаматы туралы бұрын соңды білмеген мәліметтермен сусындады. Ашық тәрбие сағаттарының мағыналы, әрі мардымды өтуіне сынып жетекшілері атсалысты. Қазанның 17-інде қазақ тілі мен әдебиет пәні мұғалімі Досмағамбетова Гүлжанаттың бастамасымен «Екі ұрпақты жалғастырған тұлға» атты оқушылармен дөңгелек үстел ұйымдастырылды. Ал қазанның 19-да 5-10 сынып оқушылар арасында «Қаламы қарымды қаламгер» шығарма сайысы қазақ, орыс тілдерінде өткізілді.

 Қазанның 26-да «Ұлттық ойынымызды асқақтатайық» атты тоғызқұмалақтан мектепшілік сайыс өтті. Сайысты ұйымдастырушы әрі үйірме жетекшісі Болатхан Амангелді. Сайыс басталар алдында 10 сынып оқушысы Жумадаирова Жания Жайық Бектұровтың өмірбаяны, оның шығармашылығы туралы қысқаша мағлұмат беріп өтті. Сайыс қызықты әрі тартысты өтті. Бас жүлдені 9 сынып оқушысы Жагипаров Мади иеленсе, 2-орынды 7 сынып оқушысы Сериков Ернур иеленді. Ал 3-орынды 9 сынып оқушысы Байзакова Ильяс пен 8 сынып оқушысы Жагипарова Гүльден жеңіп алды. Келешекте осы оқушылардың арасынан мектебіміздің абыройын көтеретін оқушылар шығады деп сенеміз.

Қазанның 15-нен 22 аралығында мектепте Жайық Бектұровтың кітаптар мен жазған еңбектерін жайлы «Бір шумақ жыр- бойына бүккен сыр» кітап көрмесі оқушылар назарына арналып, мектеп бұрышы ұйымдастырылды. Апталық барысында сынып жетекшілеріне Жайық Бектұрывтың өмірі, еңбегі, тағдырының тауқыметі жайлы мағлұматтармен бөлісті. Сонымен қатар өлкеміздің біртуар азаматымен тереңірек танысқысы келген дарынды оқушылармен құжаттармен бөлісіп, пікір алмасты. Ұйымдастырушысы кітіпханашы Кусаинова Жұлдыз.

Бұл жиында Жайық ағамыздың игі істері Совет Одағының солақай саясатына қарсы тайынбай қарсылық білдіріп, ұлтының болашағы үшін жан пида болған азамат жайлы ойлар, пікірлер, тың мәліметтер айтылды. Әсіресе директордың тәрбие жөніндегі орынбасары Бейсенбай А көптеген тың деректерді оқушыларға айтып берді. Кеңес үкіметінің қылышынан қан тамып тұрған бұл дүрбелең кезеңде қазақтың арыстарын бірінен соң бірін жоюы жоғарыдан берілген бұйрық екенін және «шаш ал десең бас алатын» шолақ белсенділердің тырнағына асыл азаматымыздың ілігіп еш жазықсыз жапа шегуін, қынжылмен ортаға бөлісті. 29-ншы қазанда мектепішілік мұражайдың ішінен қазақ тілі пәні мұғалімі мен кітапханашы бірігіп Жайық Бектұровқа арналған бұрыш жасады. Онда Жайық Бектұровтың өмірінен және шығармашылығынан мол мағлұмат беретін материалдар қойылды.

А.П.Чехов «Инабатты адам иттенде ұялады» деген екен. Ал осындай инабаттылық қасиет Жайық ағамыздың бойынан табыла білді. Өмірінің соңына дейін инабатты, парасатты, кішіпейіл адам бола білді. «Пайдасыз өмір сүру-мерзімінен бұрын өлу» деп немістің ұлы ақыны И.Гете айтқандай Жайық Бектұров өзінің өмірі қандай қиын жағдайда өтсе де мойынсұнбай өмірге деген құштарлық пен еңбегінің арқасында артынан мол мұра қалдырды. Ұлы ақынымыз А.Құнанбаевтың «Өлді деуге бола ма, артынан өлмейтұғын сөз қалдырған» -деп айтқанындай бұл дана сөзде үлкен мағына жатқанын байқауға болады. Осылай Жайық Бектұров жазушы ағамыз жайлы оқушылар кең ауқымды мағлұмат алды.

 А.Құсайынов атындағы орта мектептің тарих пәнінің мұғалімі Бейсенбай А.

Қара-өзек ауылы